hotchpotch/miracl-hf-unified huggingface dataset:
Mzamaji Koo-jekundu
Mzamaji koo-jekundu ("Gavia stellata") ni ndege wa maji anayehamahama kutoka nusudunia ya kaskazi.
IUCN Red List: Gavia stellata
Myombo
Miyombo ni aina za miti inayoitwa na wanabiolojia kwa jina "Brachystegia". Jina la Kiswahili linatoka wingi wa jina la Kibemba: "muombo (miombo)", lakini kwa sababu fulani wingi huu umekuwa umoja kwa Kiswahili: "myombo (miyombo)".
Miti hii inaunda misitu isiyo minene hasa katika mazingira makavu kiasi ya Afrika ya Mashariki na Kusini hasa katika nchi Zimbabwe, Zambia, Msumbiji, Angola, Tanzania na Malawi. Misitu ya miyombo inafunika maeneo ya kilomita za mraba milioni 5.
Misitu ya miyombo humwaga majani wakati wa majira ya ukame kwa kusudi la kuhifadhi maji ndani yao. Kabla ya kuja kwa majira ya mvua huotesha majani mapya. Wakati wa mabadiliko haya majani yanaonyesha rangi za dhahabu na nyekundu zinazopendeza.
Miyombo inayopatikana mara nyingi ni hasa "Brachystegia boehmii" na "B. longifolia".
Misitu ya miyombo ni muhimu kwa maisha ya watu wanaoishi karibu nayo wakivuna hapa matunda, asali, kuni na lishe kwa mifugo. Kukatwa kwa miti hii imezidi kutokana na kuongezeka kwa watu na matumizi ya kuni. Utengenezaji wa makaa karibu na barabara kubwa yanayopelekwa mjini ni sababu muhimu. Katika maeneo ambako tumbako hulimwa wakulima wanakata miti mingi mno wakitumia kuni kukausha majani ya tumbako.
Miyombo inaota kwenye ardhi isiyo na rutba sana. Hata hivyo misitu ya miyombo ni nyumbani kwa spishi nyingi za wanyama pamoja na ndege wanaoishi hapa pekee. Wanyamapori wengi wanapata kinga na lishe kati ya miti hii kama vile tembo, mbwa mwitu, na wengine.
Baraza la Sanaa Tanzania
Baraza la Sanaa la Taifa (BASATA) ni Shirika Maalum lenye mwingiliano wa kiutendaji kati ya serikali na wadau wa sanaa ambalo liliundwa makhususi kwa lengo la kusimamia shughuli za sanaa nchini Tanzania, liliundwa kwa mujibu wa sheria Na. 23 ya 1984. Ni wakala wa Serikali katika kusimamia na kukuza shughuli za Sanaa.
Gongo la mboto
Gongo la mboto ni jina la kata katika wilaya ya Ilala mkoa wa Dar es Salaam nchini Tanzania yenye postikodi namba 12110
Chuo Kikuu cha Maastricht
Chuo Kikuu cha Maastricht ni chuo kikuu nchini Uholanzi, kilichoanzishwa mnamo mwaka 1970 katika Maastricht.
Mto Katuma
Mto Katuma uko katika Mkoa wa Katavi, Tanzania, na ndio tegemeo la Hifadhi ya Taifa ya Katavi.
Liturujia ya Antiokia
Liturujia ya Antiokia, inayoitwa pia Liturujia ya Siria, ni jina la taratibu za ibada ya Wakristo ambayo ina asili yake katika mji wa Antiokia wa Siria (siku hizi umo katika mipaka ya Uturuki) ambao katika karne ya 1 ulikuwa kituo kikuu cha umisionari wa Kanisa, halafu ukawa na shule ya teolojia muhimu kama ile shindani ya Aleksandria (Misri).
Wanaotumia liturujia hiyo ni hasa Kanisa la Kiorthodoksi la Siria na madhehebu yenye uhusiano naye kihistoria (hasa matawi ya Kanisa la Kiorthodoksi la Kisiria la Malankara kutoka India), na yale yaliyotokana nalo, yakiwa pamoja na Kanisa Katoliki la Kisiria na Kanisa Katoliki la Kimalankara. Kwa kiasi kikubwa liturujia hiyo ni pia ya Kanisa la Wamaroni.
Liturujia hiyo ilitokana hasa na ile ya Kigiriki iliyotumiwa kwanza na Patriarki wa mji huo (kama Ignas wa Antiokia mwanzoni mwa karne ya 2), lakini, baada ya farakano la mwaka 451 lililofuata Mtaguso wa Kalsedonia, ilitafsiriwa katika lugha ya Kiaramu, iliyokuwa ya kawaida zaidi katika maeneo yote ya kandokando.
Matini ya Kiaramu ya zamani zaidi yaliyobaki hadi leo ni ya karne ya 5 Yanatunza kumbukumbu muhimu kuhusu liturujia ilivyokuwa wakati huo, nazo zinatusaidia kufuatilia mabadiliko yaliyofanyika baadaye.
Kuanzia anafora ya awali, iliyotafsiriwa kutoka ile ya Kigiriki ya Mt. Yakobo, zilitungwa nyingine nyingi, si chini ya 39.
Wakatoliki ndio waliofanya utafiti bora zaidi juu ya liturujia hiyo, wakitoa vitabu rasmi ili kupunguza fujo iliyojitokeza pengine kati ya Waorthodoksi wa Mashariki. Kati ya anafora hizo zote, wanazitumia saba tu.
Pengine masomo ya Biblia yanafanyika kwa Kiarabu, lugha ya kawaida ya waamini wengi huko Mashariki ya Kati. Lakini waamini wengi zaidi wanaishi India kusini.
Liturujia ya Mesopotamia
Liturujia ya Mesopotamia ni liturujia maalumu yenye asili katika Mesopotamia ya kale, ambayo kimapokeo inatajwa kama imetokana na Mtume Thoma, na inatumiwa hasa na Wakristo Waashuru na Wakaldayo wa Iraq na nchi za kandokando, pamoja na Wamalabari wa India kusini, wengi wao wakiwa Wakatoliki na waliobaki Waorthodoksi wa Mashariki, ambao wote wametokana na wale waliotengwa na Mtaguso wa Efeso (431).
Hata matoleo ya vitabu vya liturujia hiyo kwa kiasi kikubwa yamefanywa na Wakatoliki. Lugha yake hasa ni Kiaramu.
Kuna anafora tatu: "ya mitume Addai na Mari", "ya Mar Nestori", na "ya Mar Theodoro Mfafanuzi". Kati yake, ya kwanza ndiyo ya kawaida zaidi.
Yanafanyika masomo matano, manne au walau matatu, kutoka: (a) Torati; (b) Manabii, yaani vitabu vingine vya Agano la Kale; (c) Matendo ya Mitume; (d) Nyaraka za Mtume Paulo; (e) Injili. Mawili ya mwisho hayaachwi kamwe.
Mwaka wa liturujia umegawanyika katika vipindi vya wiki sabasaba hivi, vinavyoitwa Shawu'i: Majilio (yanayoitwa Subara, "Kupashwa Habari"), Epifania, Kwaresima, Pasaka, Mitume, Joto, Elia na Msalaba, Musa na "Kutabaruku" (Qudash idta).
Kanisa Katoliki la Waalbania wa Italia
Kanisa Katoliki la Waalbania wa Italia ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Tangu mwanzo wa Kanisa katika rasi ya Italia kulikuwa na Wakristo waliotumia lugha ya Kigiriki, hata mjini Roma, lakini hasa katika maeneo ya kusini.
Baada ya kutokea Ukristo wa mashariki na Ukristo wa magharibi, maeneo hayo yalishindaniwa.
Wakristo wa mashariki nchini Italia waliongezeka hasa baada ya Albania kuvamiwa na Waturuki Waislamu. Hapo Waalbania wengi walivuka bahari na kukimbilia usalama hasa katika Ufalme wa Sicilia.
Ingawa wengi walimezwa na mazingira mapya, wengine walidumisha lugha yao ya Kialbania pamoja na madhehebu ya Kigiriki.
Hatimaye walipewa na Papa uongozi kamili (6 Februari 1784) na hatimaye (1919) walianzishiwa majimbo mawili, mbali na monasteri huru ya Grottaferrata.
Mwaka 2010, waamini wa Kanisa hilo walikadiriwa kuwa 61,000 hivi katika parokia 45, chini ya maaskofu 2, mapadri 82 (baadhi wakiwa na ndoa) na mashemasi 5. Pia kulikuwa na watawa wasio na daraja takatifu 207.
Kanisa Katoliki la Kigiriki la Albania
Kanisa Katoliki la Kigiriki la Albania ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Belarus
Kanisa Katoliki la Kigiriki la Belarus ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Bulgaria
Kanisa Katoliki la Kigiriki la Bulgaria ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Korasya
Kanisa Katoliki la Kigiriki la Korasya ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Ukraina
Kanisa Katoliki la Kigiriki la Ukraina (kwa Kiukraina Українська Греко-Католицька Церква (УГКЦ), "Ukrains'ka Hreko-Katolyts'ka Tserkva") ndiyo madhehebu kubwa zaidi kati ya yale yote ya Ukristo wa mashariki yenye ushirika kamili na Papa na Kanisa Katoliki lote.
Mwaka 2008 ilikadiriwa lina waamini 4,284,082 katika parokia 4175 za Ukraina na za nchi nyingine zaidi ya 12 walipohamia Waukraina katika mabara 4, wakiongozwa na maaskofu 43, mapadri wanajimbo 2657, mapadri watawa 379 na mashemasi 113. Pia lina watawa wengine wanaume 842 na wanawake 1547 mbali ya waseminari 692.
Linafuata liturujia ya Ugiriki.
Kanisa Katoliki la Kibizanti la Ugiriki
Kanisa Katoliki la Kibizanti la Ugiriki ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Masedonia
Kanisa Katoliki la Kigiriki la Masedonia ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Romania
Kanisa Katoliki la Kigiriki la Romania (kwa Kiromania Biserica Română Unită cu Roma, Greco-Catolică) ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki likiongozwa na Askofu mkuu kabisa, kwa sasa kardinali Lucian Mureşan.
Mbali ya jimbo kuu la Fǎgǎraş na Alba Iulia, nchini Romania kuna majimbo manne: Oradea Mare, Cluj-Gherla, Lugoj na Maramureş.
Kanisa hilo lina pia jimbo la Mt. George huko Canton, Marekani linalowashughulikia waamini walioko Amerika Kaskazini, ikiwa ni pamoja na Canada.
Kadiri ya "Annuario Pontificio" ya mwaka 2007, mwishoni mwa mwaka 2005 Kanisa hilo lilikuwa na waamini 763,000 katika parokia 1239, wakiongozwa na maaskofu 8, mapadri wanajimbo 747 hivi.
Lakini sensa iliyoendeshwa na serikali ya Romania mwaka 2002 waamini waliokuweko nchini walikuwa 191,556.
Baada ya Austria kuteka Transilvania mwaka 1687, askofu mkuu Atanasie Anghel alikubali kuungana na Kanisa la Roma mwaka 1698, na uamuzi huo ulipitishwa na sinodi ya maaskofu tarehe 4 Septemba 1700.
Baada ya Ukomunisti kuteka Romania, ulilazimisha waamini wote wa Kanisa hilo kujiunga tena na Waorthodoksi, lakini wengine walikataa na kuendelea kufuata imani yao kwa chinichini, bila ya kujali dhuluma iliyoendelea hadi tarehe 31 Desemba 1989.
Kanisa Katoliki la Kigiriki la Kiruteni
Kanisa Katoliki la Kigiriki la Kiruteni ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Russia
Kanisa Katoliki la Kigiriki la Russia ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kanisa Katoliki la Kigiriki la Slovakia
Kanisa Katoliki la Kigiriki la Slovakia ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Jimbo kuu liko Prešov, Slovakia. Chini yake kuna majimbo ya Košice na Bratislava katika nchi hiyohiyo.
Jimbo lingine liko Toronto, Kanada.
Kwa jumla waamini ni 350,000-400,000.
Kanisa Katoliki la Kigiriki la Hungaria
Kanisa Katoliki la Kigiriki la Hungaria ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Ukristo wa Ugiriki na kutumia liturujia ya Ugiriki.
Kuanzia mwaka 2015 lina jimbo kuu lenye makao yake Debrecen, Hungaria. Chini yake kuna majimbo mawili katika nchi hiyohiyo.
Kanisa Katoliki la Wakopti
Kanisa Katoliki la Wakopti ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Aleksandria na kutumia liturujia ya Misri.
Patriarki wake ni askofu mkuu pekee, akiwa na majimbo saba chini yake: Assiut, Guizeh (Gizah), Ismayliah, Luqsor (Luxor), Minya na Sohag. Mwenyewe anatumia jina la jimbo la Aleksandria, ingawa makao makuu yako Cairo.
Kanisa Katoliki la Waethiopia
Kanisa Katoliki la Waethiopia ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Aleksandria na kutumia liturujia ya Misri.
Limeenea hasa nchini Ethiopia.
Mkuu wake ni askofu mkuu wa Addis Ababa.
Kanisa Katoliki la Kisiria
Kanisa Katoliki la Kisiria (kwa Kiaramu ܥܕܬܐ ܣܘܪܝܝܬܐ ܩܬܘܠܝܩܝܬܐ, "ʿīṯo suryaiṯo qaṯolīqaiṯo") ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Antiokia na kutumia liturujia ya Antiokia.
Patriarki wake ni Mor Ignatius Joseph III Younan tangu mwaka 2009. Makao yake ni Beirut nchini Lebanon.
Kanisa hilo liliungana rasmi na Kanisa la Roma mwaka 1781. Kwa sasa lina majimbo yafuatayo:
Kanisa Katoliki la Kisiria la Malankara
Kanisa Katoliki la Kisiria la Malankara (kwa Kimalayalam: മലങ്കര സുറിയാനി കത്തോലിക്കാ സഭ) ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Antiokia na kutumia liturujia ya Antiokia, lakini linapatikana hasa India kusini na katika nchi walipohamia watu wa eneo hilo, kama vile Uarabuni, Uingereza, Marekani.
Kwa jumla lina waamini 500,000 hivi, kutokana na 5 tu wa kwanza waliojiunga rasmi na Kanisa Katoliki tarehe 30 Septemba 1930 chini ya askofu mkuu Mar Ivanios Geevarghese, wengine wakiwa Askofu Jacob Mar Theophilos, padri John Kuzhinapurath OIC, shemasi Alexander OIC, na Chacko Kilileth.
Majimbo ni 11, na mapadri ni 616.
Kanisa Katoliki la Kisiria la Malabar
Kanisa Katoliki la Kisiria la Malabar ni mojawapo kati ya madhehebu ya Ukristo wa mashariki yenye ushirika kamili na Papa na Kanisa Katoliki lote.
Linafuata mapokeo ya Mesopotamia na kutumia liturujia ya Mesopotamia, lakini linapatikana hasa India na katika nchi mbalimbali ambapo waamini wake wamehamia, kama vile Marekani, ambako lina majimbo mawili, na Kanada, ambako kuna jimbo moja.
Kwa jumla lina watu zaidi ya milioni 4, wakiongozwa na askofu mkuu kabisa wa Ernakulam-Angamaly na maaskofu wengine 38, mapadri 9121 katika parokia 3200.
Kanisa hilo ndiyo madhehebu kubwa kuliko yale yote yanayosisitiza kuwa yametokana na kazi ya Mtume Thoma.
Kati ya waamini wake, sista Mfransisko Alfonsa Muttathupadathu alitangazwa mtakatifu na Papa Benedikto XVI tarehe 12 Oktoba 1208.
Kwa sasa Kanisa hilo lina masista 35000 hivi na mabruda 6836.
Destiny
Destiny ni jina la kutaja wimbo ulioimbwa na kutungwa na msanii wa muziki wa hip hop kutoka nchini Tanzania - M-Rap. Wimbo huu amemshirikisha msanii wa Ragga Riddim/Bongo Flava Deddy. Maudhui ya kibwagizo cha wimbo huu ni ya Ragga, umeufanya kuwa wimbo pekee nchini Tanzania kuwa na kiitikio kizuri cha ragga kuliko zote zilizowahi kutolewa. Wimbo umetayarishwa na Pancho Latino akiwa na Hermy B.. Wimbo ulitolewa wiki tatu tu baada ya msanii huyu kuingia mkataba na B-Hits Music Group kunako mwezi wa Januari 2013.
Deddy, amefanya Ragga ya Tanzania kuwa katika ramani. Mashairi yanataja au yanasisitiza usikate tamaa katika maisha. Hujui nini Mungu kakupangia, kama una nia na jambo fulani, basi amini utafanikiwa.
Mashairi yanataja au yanasisitiza usikate tamaa katika maisha. Hujui nini Mungu kakupangia, kama una nia na jambo fulani, basi amini utafanikiwa. Kutokana na uchungu alionao moyoni mwake katika kuhakikisha maisha yanaenda vyema, M-Rap alisema hivi:DESTINY:Beti ya 1:
Intro:Jah ndo anapanga DESTINY
If you have a dream know that you can make
it#Trust me,M-RAP am on it...
remember black africans. movement they made
it
Usiseme najaribu ondoa usemi ule wa
maybe*4,Martin Luther King made the Africans
united
Remember black African movement they made it
Usiseme najaribu ondoa usemi ule maybe
Martin Luther King made the africans united
Mungu akishapanga binadamu ye ni nani?!
Aah,sema sirudi tena
Pamoja we una nguvu mtegemee Mungu sana
Wenye money,power ni watoto kwa Maulana
Uliyemkosa hujachelewa,haukujua unachofanya
Baba alijua nimepotea
Akawa na imani kwenye giza naelekea
Akasema mziki uhuni,kumbe talanta mekalia
Bila ya kujua ma mama ananiombea
Thinking of the future,carin of da present
Eti four siwezi vuka nitakuwa mpiga debe
Muhuni,kibaka,mabaya acha waseme
Uchungu alopata mama sijui vipi niseme
DESTINY: Beti ya 2:
Dear LORD says ,no work no food
Without hustlin,there comes no good
Nkaendelea strugglin,sometimes no food
Najitazama kwenye kioo,merudi home jasho full
Aaah sikuwa na demu,nlikuwa lonely
Sikuona mwanga ni giza kwa machoni
Mziki mgumu nusu niache niwe msomi
nikaamini itawaka in the mornin
God bless me i met HERMY na LATINO
Ndipo nikasign deal nikamwaga wino
Girls na machizi like oouw!yu know
TZ mpaka KENYA BHITZ we on
1 my dream real man came true
Artist MAMA am proud of you
Kama una lengo hustle utakuwa juu
Weka jitihada usimsahau aliye juu.
Russell Crowe
Russell Ira Crowe (1964) ni mwigizaji wa filamu na mchekeshaji kutoka nchini Ingles.
Kevin Costner
Kevin Michael Costner (amezaliwa tar. 18 January 1955) ni mwigizaji wa filamu na mchekeshaji kutoka nchini Marekani.
Dini asilia za Kiafrika
Dini asilia za Kiafrika ni kati ya dini za jadi ambazo zinadumu hata leo, ingawa wafuasi wake wanapungua mwaka hadi mwaka kulingana na dini zilizotokea Mashariki ya Kati, hasa Ukristo na Uislamu, ambazo zinazidi kuenea barani Afrika.
Dini za Kiafrika zinafuata imani maalumu, sawa kabisa na hizo za nchi za ughaibuni ambazo zimeleta mfumo mpya wa kuabudu. Badala ya kuabudia mapangoni au misituni kama Waafrika walio wengi walivyofanya kwa karne nyingi, zimehimiza kujenga makanisa na misikiti kwa ajili ya kumwabudu Mungu kadiri ya ufunuo wake mwenyewe.
Madhehebu mengi ya Kikristo yamekuwa yakimuabudu Mungu kwa kushirikiana na wafu wanaoheshimiwa kama watakatifu, wakati Waafrika tangu zamani waliwaenzi wazee wao waliokufa na kuwaita mizimu. Waafrika hao tangu zamani waliwaheshimu wafu kwenye makaburi yao, lakini baadhi ya Wakristo waliwaheshimu wafu kanisani kwa sala zao pamoja na kusujudu pengine masalia au picha za hao wafu.
Katika Amri Kumi za Biblia, Waafrika kwa jumla walikuwa nazo hata kabla ya kuja kwa Wazungu: walijua kwamba imewapasa kuwaheshimu wazazi wao, kutoua, kutoiba wala kufanya kinyume na maagizo ya wazee wao.
Kwa mtazamo wa Kikristo, Mungu mwenyewe ndiye aliyewaandaa hivyo Waafrika kupokea wokovu kwa njia ya Yesu Kristo, aliyekuja si kutangua bali kukamilisha yale yote yaliyo mema katika binadamu wote.
Pamoja na hayo yote, bado baadhi ya makabila yanaendelea na mila zao za kuheshimu wafu ingawa dini zenye asili ya Mashariki ya Kati zinakataza namna hiyo.
Paramore
Paramore ilianzishwa huko Franklin, Tennessee mwaka wa 2004, na Hayley Williams (Waimbaji mkuu) sambamba na Josh Farro (Mwanagitaa mkuu / anayenga mkono Waimbaji), Jeremy Davis (bass gitaa)]] na [[Zac Farro (mapipa). Kabla ya kuanzishwa kwa Paramore, wanabendi wengine hawakupendelea Williams awe mwimbaji, lakini kwasababu walikuwa marafiki alianza kutunga nyimbo nao na kisha kuwa mwanabendi. Bendi kimetoa Albamu tatu kwenye studio, All We Know Is Falling, Riot!, Na Brand New Eyes na vile vile live album mbili, na mmoja EP albums. Mwezi Juni 2009, bendi ilimkaribisha Taylor York (rhythm guitar) kama mwanachama rasmi, ingawa yeye alikuwa tayari alikuwa akicheza na bendi kutoka mwaka wa 2007.
[[Jamii:Muziki wa rock]]
Chuo Kikuu cha Ufundi cha München
Chuo Kikuu cha Ufundi cha München (Kijerumani: "Technische Universität München", "TU München", "TUM") ni chuo kikuu cha Ufundi nchini Ujerumani, kilichoanzishwa mnamo mwaka 1868 katika München.
[[Jamii:Vyuo vikuu vya Ufundi|München]
[[Jamii:Bavaria]]
Salutaris Melchior Libena
Salutaris Melchior Libena ni Askofu wa kwanza wa Jimbo Katoliki la Ifakara, katika mkoa wa Morogoro, nchini Tanzania.
Alizaliwa huko Itete tarehe 23 Novemba 1963 na baada ya masomo ya ngazi mbalimbali alipewa upadrisho katika Jimbo Katoliki la Mahenge tarehe 29 Juni 1991.
Tarehe 28 Januari 2010 aliteuliwa na Papa Benedikto XVI kuwa askofu msaidizi wa Jimbo Kuu la Dar-es-Salaam kwa jina la jimbo la zamani la Sutunurca, akapewa daraja takatifu ya uaskofu na Kardinali Polikarp Pengo tarehe 19 Machi 2010.
Tarehe 14 Januari 2012 aliteuliwa na Papa huyohuyo kuchunga jimbo jipya la Ifakara, ambamo yeye ni mwenyeji, akiwa askofu wa kwanza kutoka kabila la Wandamba.
Wilaya ya Chamwino
Chamwino ni jina la wilaya mpya katika mkoa wa Dodoma Tanzania yenye postikodi namba 41400
, ambayo ilianzishwa rasmi mnamo mwaka 2007. Idadi ya wakazi wa wilaya hii ilikuwa watu wapatao 19175 wakati wa sensa ya mwaka 2012.
Makao makuu ya wilaya yako Bwigiri.
Guguchawi
Maguguchawi ni mimea ya jenasi "Striga" katika familia Orobanchaceae iliyo vimelea. Guguchawi ni jina la jumla la spishi za "Striga". Spishi kadhaa zina majina mengine, kama kakindu, kichaani, kichawi dume na kidivu cha mbuzi.
Mimea hii humelea manyasi hasa lakini spishi nyingine humelea jamiikunde. Mizizi yao ipenya mizizi ya mmea mlisha ili kuifyonzea maji na madini. Kwa hivyo inaweza kuleta hasara kubwa mashambani kwa muhindi, mtama, mwele, mkunde n.k.
Conrad George Rutangantevyi
Conrad George Rutangantevyi ni msanii chipukizi wa hip hop na bongofleva nchini Tanzania alizaliwa tarehe 26/01/1991,katika kijiji cha kanazi,wilaya ya Ngara,mkoani Kagera kasikazini-magharibi mwa Tanzania bara.
Alisomea shule ya msingi Kanazi kuanzia mwaka 2000 hadi 2006,
akiwa darasa la tano kwa mara ya kwanza alishiriki mashindano yaliyo andaliwa na 
Radio kwizera iliyopo mjini Ngara kwa ushirikiano wa shirika la kuhudumia watoto duniani UNICEF,lilofanyika wilayani Ngara mwaka 2005,ambapo
Conrad George
Rutangantevyi(Conidee)
alishiriki kama mwanahip hop hata hivyo katika mashindano haya Conidee alishika nafasi ya nne katika mashindano hayo,Kuanzia hapo ndipo mwanzo wa safari ya muziki ukaanza.
Mwaka 2007 alianza kidato cha kwanza katika shule ya sekondary Rulenge,kutokana na sababu za kisanaa aliahamishwa shule mwaka 2009 akiwa kidato cha tatu,April 2009 hadi 2010 alisoma katika shule ya sekondary Bishopmpango,ambako alianzisha 2C2PANE kundi la muziki,ambalo lilidumu kwa mda wa miaka miwili na kusambaratika baada ya kuhitimu masomo ya kidato cha nne mwaka 2010.Mwaka 2011 alijiunga na shule ya Sekondari kuu Lukole ambako aliweza kusimama kama mwimbaji asiye na kundi,mwaka 2013 baada ya kuhitimu kidato cha sita kabla ya kujiunga na elimu ya juu ametamba na nyimbo kama Takataka,na kutangaza kuachia albamu yake ya kwanza maarufu kama B29,
B29 ambao ndiyo wimbo ambao unamtambulisha kwa sasa kama chipukizi
James Gandolfini
James Joseph Gandolfini, Jr. (18 Septemba, 1961 – 19 Juni, 2013) alikuwa mwigizaji wa filamu na mchekeshaji kutoka nchini Marekani.
Vitabu vya Unabii wa Awali
Vitabu vya Unabii wa Awali ni vitabu 4 vya Thanak (Biblia ya Kiebrania) ambavyo katika Biblia ya Kikristo vimegawiwa na kuhesabiwa 6.
Ni kwamba Waisraeli waligawanya vitabu vyao vya unabii katika sehemu mbili zilizoitwa Vitabu vya Unabii wa Awali (Kitabu cha Yoshua, Waamuzi, Samweli na Vitabu vya Wafalme), na Vitabu vya Unabii wa Baadaye (kitabu cha Isaya, kitabu cha Yeremia, kitabu cha Ezekieli na vitabu 12 vya manabii wadogo).
Katika vitabu vya Unabii wa Awali, Mungu alidhihirisha makusudi yake kwa njia ya historia ya Waisraeli, na kwa kweli mataifa yote yalikuwa chini ya utawala wake mkuu.
Katika vitabu vya Unabii wa Baadaye, Mungu alidhihirisha makusudi yake zaidi kwa njia ya maneno ya wasemaji wake.
Vitabu vya Unabii wa Baadaye
Vitabu vya Unabii wa Baadaye ni vitabu 4 vya Thanak (Biblia ya Kiebrania) ambavyo katika Biblia ya Kikristo vimegawiwa na kuhesabiwa 15.
Ni kwamba Waisraeli waligawanya vitabu vyao vya unabii katika sehemu mbili zilizoitwa Vitabu vya Unabii wa Awali (Kitabu cha Yoshua, Waamuzi, Samweli na Vitabu vya Wafalme), na Vitabu vya Unabii wa Baadaye (kitabu cha Isaya, kitabu cha Yeremia, kitabu cha Ezekieli na vitabu 12 vya manabii wadogo).
Katika vitabu vya Unabii wa Awali, Mungu alidhihirisha makusudi yake kwa njia ya historia ya Waisraeli, na kwa kweli mataifa yote yalikuwa chini ya utawala wake mkuu.
Katika vitabu vya Unabii wa Baadaye, Mungu alidhihirisha makusudi yake zaidi kwa njia ya maneno ya wasemaji wake.
Ushirika kamili
Ushirika kamili ni msamiati wa teolojia ya [Ukristo]] kuhusu Kanisa.
Unamaanisha umoja kamili kati ya madhehebu mbalimbali kwa msingi wa imani ileile inayoyawezesha kushirikiana kikqamilifu katika ibada na hasa ekaristi na sakramenti nyingine.
Unatumika hasa na Kanisa Katoliki, Waorthodoksi na Waorthodoksi wa mashariki, ukitofautishwa na ushirika usio kamili au wa kiasi tofautitofauti uliopo kati ya Wakristo wa aina zote kadiri wanavyozidi kusadiki mambo yaleyale ya msingi zaidi (kama vile Utatu mtakatifu, umungu wa Yesu Kristo na ufufuko wake), ingawa wanapishana katika mengine (hasa Kanisa na sakramenti]].
Esarkia ya Kitume
Esarkia ya Kitume ni jina la jimbo lisilokamilika la Makanisa Katoliki ya Mashariki ambalo linaongozwa na askofu kwa niaba ya Papa wa Roma.
Tofauti na hayo, esarkia nyingine zinaongozwa na askofu kwa niaba ya Patriarki au Askofu Mkuu Kabisa.
Likiendelea kukua, hatimaye esarkia linafanywa kuwa jimbo kamili, ambalo katika Ukristo wa Mashariki linaitwa eparkia.
Sui iuris
"Sui iuris" ni msamiati wa Kilatini unaomaanisha "lenye sheria za kwake" na linatumika hasa katika Kanisa Katoliki kuhusu madhehebu ambayo ndani ya umoja wake yanajitegemea kisheria, yaani Kanisa la Kilatini na Makanisa Katoliki ya Mashariki.
Msamiati huohuo unatumika pia kwa ajili ya misheni chache ambazo ziko katika hatua ya kwanza lakini haziko chini ya dayosisi lolote, bali zinaongozwa na padri kufuatana na sheria za pekee.
Kidiri (mnyama)
Kidiri ni wanyama wadogo wa jenasi "Paraxerus" katika kabila Protoxerini la familia Sciuridae ambao wanafanana sana na kindi. Tofauti na hawa, ambao hukaa mitini takriban saa zote, kidiri hupitisha muda mrefu ardhini lakini hulala katika tundu mtini. Wanatokea misitu mikavu na minyevu ya Afrika. Hula mbegu, makokwa, matunda, matumba, machipukizi na wadudu.
Shirika la Kimataifa la Usafiri wa Anga
Shirika la Kimataifa la Usafiri wa Anga (Ing. International Air Transport Association - IATA ) ni umoja wa kimataifa wa makampuni ya usafiri kwa ndege. Makao makuu yake yako Montreal, Quebec nchini Kanada ambako kuna pia makao makuu ya Mamlaka ya Usafiri wa Anga wa Kiraia (International Civil Aviation Organization).
IATA ilianzishwa mwaka 1945 kama ushirikiano wa makampuni makubwa ya ndege. Leo hii kuna takriban makampuni wanachama 240. Haya ni hasa makampuni ya kitaifa au maampuni makubwa ya kibiashara yanayotoa huduma za kimataifa. Shirika nyingi ndogo zinazohudumia nchi moja tu pia shirika za kukodi mara nyingi si wanachama.
Kati ya kazi za IATA kuna jitihada za kusanifisha tiketi za usafiri wa ndege kwa shabaha ya kuwezesha abiria kusafiri kwa shirika mabalimbali kwa kutumia tiketi 1 tu. IATA inasaidia pia mapatano kati ya shirika wanachama kukubaliana kati yao tiketiza makampuni nyingine.
Kazi muhimu nyingine ni kutoa kodo fupi kwa kila shirika na kila uwnja wa ndege. IATA inalenga pia kusanifisha taratibu za usalama kati ya makampuni ya usafiri kwa ndege.
Shirika zifuatazo ni wanachama wa IATA. :
Alumni
Alumni ni neno la kutaja watu waliokuwa wanafunzi wa chuo kikuu fulani. Asili ya neno ni lugha ya Kilatini ni uwingi wa "alumnus" inayomaanisha "anayelelewa, anayelishwa".
Desturi ya kuunda umoja wa wanafunzi wa kale wachuo fulani ilianzishwa huko Marekani kwa shabaha ya kupata msaada wa watu wenye kazi njema na mapato mema walio tayari kusaidia chuo chao cha zamani. Alumni wanajitolea kwa hali na mali, kwa kukipa chuo chao pesa, kwa kutumia athira yao katika siasa kwa ajili ya sheria za kusaidia elimu, kwa kuwapa wanafunzi wachuo chao nafasi za ajira na kadhalika.
Siku hizi kuna vyama vingi vya alumni
Jokofu
Jokofu (pia: jirafu, tena friji kutoka neno la Kiingereza "fridge", kifupisho cha "refrigerator" kilichotumika tangu karne ya 17) ni chombo chenye umbo la kabati au sanduku kinachotumika mara nyingi kuhifadhi vinywaji, vyakula na vitu vingine kama hivyo ili viweze kudumu kwa muda mrefu zaidi ya siku zile ambazo zingedumu bila kuhifadhiwa humo.
Pia jokofu hutumika kwenye kugandisha vitu kama vinywaji, vyakula n.k. au hutumika kuvipa ubaridi.
Jokofu ni kifaa kilichotengenezwa na Wazungu kuanzia katikati ya karne ya 18, na hasa mwanzoni mwa karne ya 19.
Kabla ya uvumbuzi wa friji, barafu zilitumiwa kutoa hifadhi ya baridi kwa zaidi ya mwaka mzima. Njia ya asili bado hutumiwa wakati wa kula chakula cha leo. Kwenye milima au kwenye mchanga wa theluji ndiyo njia rahisi iliyotumiwa kufanya vinywaji kuwa baridi, na wakati wa majira ya baridi mtu anaweza kuweka maziwa safi kwa muda mrefu tu kwa kuiweka nje.
Kindi-miraba
Kindi-miraba ni wanyama wadogo wa jenasi "Funisciurus" katika kabila Protoxerini la familia Sciuridae. Kama kindi wote spishi hizi hupitisha muda mitini hasa lakini huteremka ardhini mara kwa mara. Wanatokea misitu ya Afrika ya Kati mpaka Senegali ya Kusi magharibini na mpaka Namibia ya Kaskazi kusini. Hula mbegu, makokwa, matunda, matumba, machipukizi na wadudu.
Kindi-jua
Kindi-jua ni wanyama wadogo wa jenasi "Heliosciurus" katika kabila Protoxerini la familia Sciuridae. Mkia yao una miviringo myeusi na kahawia au kijivu. Kama kindi wote spishi hizi hupitisha takriban saa zote mitini na huteremka nadra ardhini. Hupatikana mara nyingi wakipumzika juani, sababu ya jina lao. Wanatokea misitu ya Afrika ya Magharibi, ya Kati na ya Mashariki kutoka Senegali mpaka Eritrea na Zimbabwe. Hula mbegu, makokwa, matunda, matumba, machipukizi, wadudu, mayai na mijusi, ndege na wanyama wadogo.
2C2PANE
2C2PANE au Tusitupane ni kundi la sanaa ya muziki lililoanzishwa na Conrad George Rutangantevyi a.k.a Conidee mwaka 2009 akiwa shule ya upili Bishopmpango katika wilaya ya Kibondo, mkoa wa Kigoma.
Kundi hilo lilijumuisha wasanii wawili ambao ni Conrad George Rutangantevyi (Conidee) na Laulence Habili Maseke (Lamas).
Mwaka 2010 usaliti uliingia baada ya mashabiki kumchochea Lamas kujitenga na Conidee kwa madai ya kuwa na kiwango cha juu sana kuliko Conidee, ndipo Conidee alipoamua kushirikiana na Tunu Ismail (Man T) kutoka kundi la Complicators, licha ya 2C2PANE kusalitiwa katika shoo hiyo ya mwisho ya 2C2PANE, Ilipiga bao.
Kwa sasa Conidee amebakia kama The hero of 2C2PANE, ambapo baada ya Conidee kuendelea, 2C2PANE itarejea Kimuziki.
Kwa sasa 2C2PANE imebakia kama kundi la mabachela yaani vijana wasiyo katika mahusiano ambalo Conidee ndiye mwasisi wake.
Takahiro Mitsuyoshi
ni mwongozaji wa filamu au makala za tv za Kijapani. 
Baada ya kufuzu kutoka Chuo Kikuu cha Waseda, akawa mpiga picha na mwongozaji wa vipindi vya Television. Mwaka wa 2007 alihudhuria katika Yaliyomo ya Uumbaji Sayansi, chuo kikuu cha Tokyo kama mwanafunzi na kufanya kazi. Na aliongoza filamu yake ya kwanza inaitwa `Blue Symphony`. Blue Symphony ilitolewa mwaka 2008 Tokyo International Film Festival kama PREMIERE dunia.
Mathias E. Mnyampala
Mathias E. Mnyampala alizaliwa 18 Novemba 1917 katika kitongoji cha Muntundya Ihumwa katika Wilaya ya Chamwino, mkoani Dodoma. Alifariki dunia mjini Dodoma tarehe 8 Juni 1969. Alikuwa mwanasheria, mzalendo wa Taifa la Tanzania na lugha yake Kiswahili, mwandishi na mshairi maarufu.
Kufuatana na maoni ya Profesa Madumulla, Mathias E. Mnyampala sasa hivi nchini Tanzania ni "Jabali Lililosahaulika". Utafiti wa Vyuo Vikuu vya Tanzania na ng'ambo, hasa Ufaransa, haukukaa kimya kuhusu kazi yake upande wa Ushairi wa Kiswahili na Historia ya Wagogo wa Tanganyika. Lakini bado matokeo yake yanahitaji kuenezwa.
Milele
Milele ni neno linalomaanisha uwepo usio na mwanzo wala mwisho unavyosadikiwa na dini mbalimbali kuhusu Mungu.
Wazo hilo gumu kufikiriwa linapingana na lile la muda ambalo linaeleweka kirahisi kwa sababu binadamu amezoea mfululizo wa nyakati, kama vile jana, leo na kesho.
Kama vile muda unavyoendana na mabadiliko, milele ni hali isiyokubali badiliko lolote, kutokana na ukamilifu wake.
Ni maarufu ufafanuzi wake uliotolewa na Severino Boesyo kwa Kilatini: "Interminabilis vitae tota simul et perfecta possessio" (Consolatio Philosophiae, V, vi). Tafsiri yake ni: "Uzima usio na mwisho unaomilikiwa wote pamoja na kikamilifu".
Richard Schiff
Richard Schiff (amezaliwa 27 Mei , 1955) ni mwigizaji wa filamu na mchekeshaji kutoka nchini Marekani.
Wamata
WAMATA ni shirika lisilo la kiserikali katika Tanzania ambalo linajihusisha katika masuala yanayokabili watu walio na VVU na wanaoathiriwa na ukimwi katika nchi hiyo. Linaendesha kliniki ya ukimwi ya umri kubwa zaidi kuliko zote katika Tanzania. Jina lake linamaanisha "Walio Katika Mapambano Na AIDS Tanzania." WAMATA ilianzilishwa mwezi wa saba 1989 na kundi dogo la wataalamu wa afya na familia kwa ajili ya kuwasaidia watu waishio na utambuzi wa vvu/ukimwi. Theresa Kaijage aliongoza shirika hilo akiwa mkuu wa kazi ya jamii na tiba ya familia katika Chuo Kikuu cha Afya na Sayansi Shirikishi Muhimbili na pia alikuwa mhadhiri katika Taasisi ya Mafunzo ya Ustawi wa Jamii. Alitafuta fedha na msaada wa wajitoleaji, hatimaye akafanikiwa kupata ofisi ndogo katika Catholic Brothers of Christian Institution. Mahali hapo alianza kutoa ushauri na msaada kwa waathirika wa vvu/ukimwi.
WAMATA ilisajiliwa rasmi kama shirika lisilo la kiserikali tarehe 21 ya mwezi wa tatu, 1990. Mwaka 1992 tawi lingine liliasisiwa katika Rubya/Bukoba (magharibi ya Ziwa Nyanza) kuhudumia watu wa Mkoa wa Kagera. Lingine lilianzilishwa katika Mwanza mwaka huo huo. Matawi haya yanafanya shughuli peke yao.
WAMATA inshirikiana na National AIDS Control Program (NACP).
Because You Loved Me
"Because You Loved Me" ni wimbo ulioimbwa na mwimbaji kutoka nchini Kanada, Céline Dion. Wimbo unatoka katika albamu yake ya ishirini-na-moja "Falling into You". Wimbo ulitungwa na Diane Warren na kutayarishwa na David Foster, ulitolewa kama single mnamo tar. 19 Februari, 1996 tena ukiwa kama wimbo wa pili kutolewa kama single katika albamu hiyo.
Wambundu
Wambundu ni kabila la Angola. Wanaishi katika maeneo ya Luanda, mji mkuu wa Angola, Malanje, na Bengo. Wako pia maeneo ya Cuanza Kaskazini na Cuanza Kusini. Lugha yao ni Kimbundu, ambayo ni lugha ya Kibantu.
Zamani Wambundu walikuwa wakaazi wa Ufalme wa Ndongo, uliokuwako kusini mwa Ufalme wa Kongo. Wafalme wa Ndongo waliitwa "ngolas", jina ambalo litapangiwa kwa taifa la kisasa la Angola 
Baadhi ya ngolas wanaojulikana zaidi ni:
Ngola KIluanji kia Ndambi, aliyetawala tangu mwaka 1562 hadi 1575
Njinga Ngola Kilombo kia Kaseda, aliyetawala tangu 1575 hadi 1592
Ngola Nzinga Mbandi (1592-1617)
Ana de Sousa Nzingha Mbandi (1624-1626)
Wambundu walishirikiana na Wazungu, hasa Wareno, katika Biashara ya watumwa waliosafirishwa toka Afrika mpaka Marekani.
Branislav Ivanović
Branislav Ivanović (amezaliwa 22 Februari 1984) ni mchezaji wa mpira wa miguu kutoka nchini Serbia. Yeye ni kapteni wa timu ya taifa ya Serbia.
Tangu mwaka wa 2008 anachezea kilabu cha Chelsea cha Uingereza.
Liturujia ya Roma isiyo ya kawaida
Liturujia ya Roma isiyo ya kawaida ni taratibu za ibada zinavyotumika katika Kanisa Katoliki kufuatana na mapokeo ya Roma jinsi yalivyokuwa mwaka 1962.
Mabadiliko ya liturujia yaliyofanywa baada ya Mtaguso wa pili wa Vatikano (1962-1965), baadhi yakiwa halali na baadhi kinyume cha sheria za Kanisa, yalisababisha upinzani mkali kutoka kwa wapenzi wa taratibu za awali, ambazo kwa kiasi kikubwa zilipangwa na Papa Pius V baada ya Mtaguso wa Trento na kwa sababu hiyo pengine zinaitwa "liturujia ya Trento".
Hatimaye mwaka 2007 Papa Benedikto XVI kwa hati Summorum Pontificum alipanua ruhusa ya kutumia taratibu hizo duniani kote kama namna isiyo ya kawaida ya liturujia ya Roma.
Kijivu
Kijivu ni jina la kutaja aina za rangi zinazocheza kati ya nyeusi na nyeupe kwa kuzichanganya kwa kadri tofautitofauti.
Jina la rangi latokana na majivu. Simiti ina rangi ya kijivu, pia tembo inaweza kuonyesha rangi hii.
Kuna aina nyingi za kijivu na jedwali hapo chini inaonyesha aina mbalimbali zinazopatikana kwa matumizi ya intaneti kwa kutaja majina ya Kiingereza.
en:Grey
Buluu
Buluu ni moja ya rangi za pinde ya mvua. Inahesabiwa kati ya rangi kuu zinazoonekana kwa macho ya binadamu oamoja na nyekundu na manjano.
Buluu ni rangi ya anga ikiwa bila mawingu wakati wa mchana jua likiwaka. Wakati huu ni pia rangi ya bahari na maziwa makubwa yanayoakisisha rangi ya anga.
Dunia ina pia rangi ya buluu ikitazamiwa na wanaanga kutoka anga la nje.
Nyekundu
Nyekundu ni moja ya rangi za pinde ya mvua. Inahesabiwa kati ya rangi kuu zinazoonekana kwa macho ya binadamu pamoja na buluu na manjano.
Nyekundu ni rangi ya jua wakati wa kuzama. Ni pia rangi ya matunda mbalimbali na rangi ya damu. Inatazamiwa kuwa pia rangi ya upendo.
Shuleni walimu hutumia mara nyingi rangi ya nyekundu wakisahihisha kazi ya wanafunzi.
Nyuki-asali
Nyuki-asali ni aina za nyuki wa kabila Apini katika familia Apidae ambao hutengeneza asali na kuiweka katika sega za nta.
Nyuki-asali hufugwa sana kila mahali duniani lakini wengine wanaishi porini na asali yao hukusanywa kwa kuvunja mizinga yao. Katika Afrika kwa jumla sehemu ya asali bado inatokana na nyuki asali wa porini lakini ufugaji nyuki unaendelea kupanuka.
Nyuki-asali ni wadudu wa kijamii maana yake wanaishi katika makundi si peke yao kama aina nyingine za nyuki. Wanajenga sega ya nta ndani ya mzinga wa nyuki na humu hutunza asali yao.
Kuna aina tatu za nyuki ndani ya kundi hili nao ni:
Four Months Later...
"Four Months Later..." ni sehemu ya kwanza ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Sehemu hii ilitungwa na Tim Kring na kuongozwa na Greg Beeman. Ilirushwa kwa mara ya kwanza mnamo tar. 24 Septemba, 2007. Ilitolewa katika maduka ya iTunes kunako tar. 9 Septemba na katika mwonekano ang'avu (HD) bure kabisa.
Sehemu kubwa ya kipengele hiki kinachukua nafasi katika matukio kibao yaliyotokea katika hitimisho la msimu wa kwanza wa mfululizo huu. Katika hali ya wendo wa mfululizo huu, kipengele cha mwisho cha Msimu wa 1 kilichukua nafasi mnamo mwezi wa Novemba 2006, ambapo tarehe kamili ya kurushwa kwa kipengele hiki kilitangazwa kunako mwezi wa Machi 2007. Pia, sehemu za Hiro zinachukua nafasi akiwa katika mwaka wa 1671.
Mohinder Suresh amekuwa akitembea katika kila pande za dunia akitoa hotuba juu ya watu wenye vinasaba visivyo-vya-kawaida ambao yeye anaamini wanahusika kwa kiasi kikubwa na pigo kubwa la Kirusi cha Shanti. Amefuatwa na mtu asiyemfahamu aitwaye Bob, ambaye anajaribu kumpatia kazi katika kampuni ya siri. Bob anaonekana kuwa na uwezo wa kubadili vitu kuwa dhahabu ambapo hutumika kutoa fedha kwa ajili ya kusaadia kina Company.
Baadaye Mohinder anaonekana kumpigia simu Noah Bennet, inafichua ukweli wa kwamba hotuba za Mohinder ilikuwa janja-nyani ili kuwavuta "kina Company" ambapo Bennet alikuwa akifanya kazi hapo zamani, hivyo basi Mohinder, kwa mwongozo wa Noah, ataweza kuingisha kampuni akiwa ndani.
Lizards (Heroes)
"Lizards" ni sehemu ya pili ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Sehemu hii ilitungwa na Michael Green na kuongozwa na Allan Arkush. Ilianza kurushwa kwa mara ya kwanza mnamo tar. 1 Oktoba, 2007.
Majambazi ya Ki-Ireland ambao wamemkuta Peter Petrelli akiwa katiwa pingu ndani ya kontena la mizigo lililokuwa likimshikiria kama mateka. Wakamhoji maswali kwa mateso makali kuhusu mzigo wao uliopotea (zigo la iPod). Caitlin, dada wa Ricky, kiongozi wa majambazi, akaanza kumtibia Peter, ambaye hakuwa na uwezo hata wa kukumbuka jina lake. Caitlin anaelezea ya kwamba kitendo cha Ricky kushindwa kufikisha mzigo uliopotea wa iPods utamletea matatizo makubwa sana Ricky.
Caitlin na Peter kisha wakashangazwa kukuta majeraha yote aliyokuwa nayo Peter yametoweka. Peter kisha akajitorosha mwenyewe.
Shamsi Vuai Nahodha
Shamsi Vuai Nahodha (amezaliwa tar. 20 Novemba, 1962) alikuwa Waziri Kiongozi wa Zanzibar kuanzia tar. 15 Novemba 2000 hadi tar. 9 Novemba 2010, ambapo cheo hicho kiliondolewa. Mnamo tar. 9 Novemba, 2005, alichaguliwa tena kuwa kama Waziri Kiongozi na Rais Amani Abeid Karume. Huyu ni mwanachama wa chama tawala, Chama Cha Mapinduzi (CCM).
Serafino wa Montegranaro
Serafino wa Montegranaro (1540 – 12 Oktoba 1604), alikuwa bradha wa shirika la Ndugu Wadogo Wakapuchini kutoka Italia ya kati.
Bradha asiye na vipawa vingi kiutu bali mwenye karama za ajabu, anaheshimiwa na Kanisa Katoliki kama mtakatifu tangu alipotangazwa na Papa Klementi XIII tarehe 16 Julai 1767.
Sikukuu yake inaadhimishwa kila mwaka tarehe 12 Oktoba.
Umile wa Bisignano
Umile wa Bisignano (26 Agosti 1582 - 26 Novemba 1637), alikuwa bradha mnyenyekevu ajabu wa shirika la Ndugu Wadogo Wareformati.
Jina la awali lilikuwa Luca Antonio Pirozzo.
Anaheshimiwa na Kanisa Katoliki kama mtakatifu. Alitangazwa kwanza mwenye heri na Papa Leo XIII tarehe 29 Januari 1882, halafu mtakatifu na Papa Yohane Paulo II tarehe 19 Mei 2002.
Karolo wa Sezze
Karolo wa Sezze (Sezze, leo katika wilaya ya Latina, Italia, 19 Oktoba 1613 - Roma, 6 Januari 1670), alikuwa bradha wa shirika la Ndugu Wadogo Wareformati aliyeandika vizuri sana kuhusu maisha ya kiroho.
Anaheshimiwa na Kanisa Katoliki kama mtakatifu.
Alitangazwa kwanza mwenye heri na Papa Leo XIII mwaka 1882, halafu mtakatifu na Papa Yohane XXIII tarehe 12 Aprili 1959.
Sikukuu yake huadhimishwa tarehe ya kifo chake, 6 Januari, au kesho yake.
Jina la kuzaliwa lilikuwa Giancarlo Marchioni. Alipokuwa kijana alitamani kwenda India kama mmisionari.
Kisha kuvutwa na maisha ya watakatifu mabradha Wafransisko Paskali Baylon na Salvador wa Horta, aliamua kujiunga na shirika lao, alipokubaliwa mwaka 1635.
Baadaye alieleza kuwa alifanya hivyo ili kuishi kifukara na kuombaomba "kwa upendo wa Kristo".jumuia mbalimbali kama bradha, asiombe kamwe upadrisho: alikuwa mpishi, bawabu, mtunzasakristia, mtunzabustani na ombaomba. Kwa kukosa ufundi katika kazi hizo zote, alijulikana kwa sababu ya kuuunguza jiko zima.
Akiwa bawabu, siku moja alikatazwa na mlinzi wa jumuia asitoe chakula kwa wasio watawa. Karolo alitii, lakini mara moja misaada iliyotolewa kwa jumuia ilipungua sana. Hapo alimsaidia mlinzi kutambua uhusiano kati ya mambo hayo mawili. Aliporuhusiwa tena kusaidia maskini, misaada kwa jumuia iliongezeka tena.
Ingawa hakuwa padri, Karolo aliagizwa na muungamishi wake kuandika habari za maisha yake. Ndivyo kilivyopatikana kitabu "Makuu ya Rehema za Mungu" ambacho kilienea na kusomwa sana.
Vilevile alipaswa kutoa mashauri ya kiroho kwa watu mbalimbali akaandika vitabu vya namna hiyo. Papa Klementi IX alipokuwa mahututi alimuita ili kupata faraja na baraka yake.
Lemuri-sufu
Lemuri-sufu (kutoka Kiingereza: woolly lemur) ni spishi za lemuri wa jenasi "Avahi" katika familia Indriidae. Kama lemuri wote wanatokea Madagaska tu. Manyoya yao ni laini na ya kusokotwa kama sufu. Wana rangi ya kahawiakijivu hadi kahawianyekundu na mkia una rangi ya kahawiamachungwa. Iko rangi ya nyeupe nyuma ya mapaja. Mwili wa wanyama hawa una urefu wa sm 30-50 na uzito wao ni g 60-1200, kwa hivyo wao ni spishi ndogo kuliko nyingine za familia hii. Hula majani hasa na pengine matumba na maua.
Sifaka
Sifaka (kutoka Kimalagasi: ) ni spishi za lemuri wa jenasi "Propithecus" katika familia Indriidae. Kama lemuri wote wanatokea Madagaska tu. Jina lao linafanana na sauti yao: “shi-fak”. Manyoya yao ni marefu na laini kama hariri. Rangi yao ni nyeupe, kahawia au nyeusi au muunganisho wa rangi hizi. Uso wao ni mweusi. Mwili wa wanyama hawa una urefu wa sm 40-55 na uzito wao ni kg 3-6. Urefu wa mkia ni sawa na mwili. Hula majani, maua na matunda.
Waklara Wakapuchini
Waklara Wakapuchini ni wanawake wamonaki wanaomfuata Yesu kadiri ya karama ya Fransisko wa Asizi na Klara wa Asizi katika maisha ya sala tu.
Ni kwamba urekebisho wa Ndugu Wadogo Wakapuchini ulisababisha mapema tawi hilo jipya la Waklara linalodumu hadi leo.
Mwanzilishi ni Maria Lorenza Llonc (+1542) mjane Mhispania aliyeishi Napoli (Italia) na kuhudumia wagonjwa pamoja na jumuia ya wanawake Wafransisko wasekulari aliyoianzisha. Wakapuchini walipohamia hospitali yake (1529), akawakabidhi uongozi wa jumuia hiyo.
Kati ya 1533 na 1538 wakaongozwa na Mt. Gaetano wa Thiene aliyewaelekeza kwenye maisha ya sala tu na kuwatafutia idhini ya kuishi kimonaki kwa kufuata kanuni ya Mt. Klara (1535). Baadaye akawakabidhi tena Wakapuchini, kwa kuwa karama yao iliathiri sana monasteri hiyo na roho yake, na ndivyo alivyotaka mwanzilishi.
Papa Paulo III (1534-1549) akathibitisha hayo na nia yao ya kushika kikamilifu kanuni (1538). Kwa ajili hiyo mwanzilishi aliikamilisha katiba ya Mt. Koleta Boylet kwa kutumia ile ya Wakapuchini.
Sifa ya monasteri ikaenea haraka na kusababisha kabla ya mwaka 1600 zianzishwe 17 nyingine Italia (Mt. Karolo Boromeo aliunda tatu katika dayosisijimbo lake). Ila Wakapuchini wanaume wakakataa katakata kuzisimamia, isipokuwa mbili. Hata hivyo dada zao wakaendelea kuomba msaada huo kwa kuwapitia Maaskofu na wafalme, mpaka Mapapa wakalazimisha hao wanaume kuhudumia walau kiroho monasteri fulanifulani.
Hata nje ya Italia wakaenea haraka: Hispania (1588), Ufaransa (1603), Ureno (1625), Mexico (1665) ambayo ikawa nchi walipoongezeka zaidi hadi leo, Peruu (1713), Gwatemala (1725), Chile (1727) n.k.
Mwishoni mwa mwaka 2005 walikuwa 2,209 katika monasteri 160 duniani.
Hifadhi ya mazingira
Hifadhi ya mazingira ni juhudi zinazofanywa na binadamu ili kuhakikisha ulimwengu anamoishi usiharibiwe na utendaji wake, bali uweze kuwafaa watu wa vizazi vijavyo.
Tunatakiwa tutunze mazingira kwani tukiyachafua tutapata magonjwa ya mlipuko kama vile kipindupindu na mengine mengi.
Mazingira ni vitu vyote vinavyotuzunguka sisi wanadamu. Kwa mfano: miti, mito, maziwa, nyumba n.k. Mazingira yanafaa kuwekwa safi wakati wote kwani yana faida kubwa katika maisha ya mwanadamu ingawaje katika dunia hii ya sasa watu wamekuwa wakiharibu mazingira yanayowazunguka. Mfano: watu wanakata miti ovyo, wanachafua vyanzo vya maji; uchafuzi huo unapelekea hata wanyama kukimbia makazi yao na kwenda kutafuta makazi mengine.
Pia kutokana na ukataji miti ovyo imepelekea ukosefu wa mvua, na hii imepelekea kuanguka kwa kilimo duniani na kusababisha njaa katika baadhi ya maeneo, hasa katika nchi za Asia.
Pia joto kuongezeka: kwa mfano huko India joto lilipanda juu sana hivyo kupelekea vifo.
Kwa hayo machache tunaona athari za uchafuzi wa mazingira; ni vyema tukajitahidi kuyatunza mazingira yetu ili kuweza kupata manufaa kutoka kwenye mazingira yetu wenyewe.
Kiazi kikuu
Viazi vikuu au mitubwi ni mimea ya chakula iliyoainishwa katika familia Dioscoreaceae. Chakula ni sehemu nene za mizizi yake (kiazi) yenye wanga. Kiazi kikuu ni kubwa sana kuliko kiazi cha kizungu na hata kiazi kitamu. Mimea yake inapanda juu ya mimea au miti ingine na hupandwa mahali pengi pa Afrika, Asia, Amerika ya Kusini, Visiwa vya Karibi na Visiwa vya Pasifiki.
Umio
Umio (lat.-ing. "esophagus") ni ogani ya mwili yenye umbo la mpira.
Inaunganisha mdomo na tumbo.
Ni njia ya chakula kuingia katika mfumo wa mmeng'enyo wa chakula baada ya mdomo.
Kindred (Heroes)
"Kindred" ni sehemu ya tatu ya msimu wa pili wa tamthilia ya ubunifu wa kisayansi inayorushwa hewani na TV ya NBC - "Heroes". Kipengele hik kilitungwa na J. J. Philbin na kuongozwa na Paul Edwards. Ilianza kurushwa hewani kwa mara ya kwanza mnamo tar. 8 Oktoba, 2007.
Sylar anaamka akiwa ufukweni mwa kisiwa, kavurugika, pembeni akiwa na mwanamama anayeitwa Michelle. Anamwelezea ya kwamba yeye ni Candice Wilmer kwa kujifanya, na hivyo basi anatengeneza kiini macho cha pepo wakati akijiugiza kwa kufuatia majeraha aliyoyapata. Sylar akaanza kutia shaka, tendo lililopelekea binti yule kukata kiini macho kile na kumuonesha picha ya halisi ya wao kuwa katika kijumba kimoja katikati mwa msitu mzito.
Wakati anaendelea kupona, Sylar anagundua ya kwamba hawezi kutumia vipawa vyake alivyovipata hapo awali. Michelle anamweleza ya kwamba vipawa vyake vitarudi, kwa msaada wake, lakini kwanza apone. Ametafakari namna ya kuzipata nguvu zake upya, Sylar anasema ya kwamba "ataanza na yeye," na kumbamiza na kikombe cha kahawa kwenye kichwa chake. Baada ya kujaribu kuchukua nguvu za Michelle, hata hivyo, hakuweza kuzitumia, kisha anagundua kama yupo peke yake na hana wa kumpa msaada na yupo mahali ambapo hapaeleweki